"Ka ngwaga wa 2017, Aforika Borwa e ne ya nna e nngwe ya dinaga di le 51 tse di ithaopileng go romela pegelo ya yona ya dikgatelopele kwa UN.2 Leano la Tlhabololo la Bosetšhaba (NDP) la Aforika Borwa, Mogopolo wa ngwaga wa 2063 wa Mokgatlhotshwaraganelo wa Aforika (AU) mmogo le di-SDG tsa UN, bojotlhe jwa tsone bo tlhotlheletsa mogopolo o o ka ga tlhabololo wa Aforika Borwa mmogo le wa kontinente ya Aforika.3 Pegelo ya dikgatelopele e kwadilwe ka go senkana le maikutlo a bannaleseabe ba le bantsinyana, go akaretsa mekgatlho ya baagi, lekala la poraefete le dirutegi."